***Basic Instinct 2*** er en filmthriller fra 2006 med Sharon Stone i hovedrollen som forfatteren Catherine Tramell. 

Filmen ble slaktet av kritikerne og ble en av årets største flopper på kino. Den ble kåret til årets verste film under Razzie-utdelingen.

Den er en oppfølger til *Basic Instinct*, som kom i 1992. *Basic Instinct 2* ble spilt inn i London mellom april og august 2005.

Handling
--------

Forfatter «Catherine Tramell» (Stone) er igjen kommet i konflikt med loven. Hennes ektemann, en engelsk fotballspiller (spilt av tidligere landslagsspiller for England Stan Collymore), druknet da bilen deres havnet i Themsen mens paret hadde sex i bilen. Scotland Yard ansetter psykiater «Dr. Michael Glass» (Morrissey) slik at han kan evaluere «Tramell» før hun blir stilt for retten. «Tramell» blir aldri stilt for retten, og hun ber «Glass» om å bli hennes private psykiater, samt hovedperson i sin neste roman. I likhet med detektiv «Nick Curran» (fra film nr 1) blir Glass lurt inn i et spill av seksualitet.

Kontroverser
------------

### «Development Hell»

Filmen havnet i det som man i filmbransjen kaller «Development Hell» i hovedparten av 2000-tallet. Filmens lanseringsdato var i utgangspunktet satt til mars 2002, men produksjonslaget havnet i en del problemer, blant annet med å finne en mannlig skuespiller til å ta spille Glass. De greide til slutt ikke å finne en skuespiller innen datoen for produksjonsstart i 2001, og filmen ble kansellert. Stone saksøkte produsentene kort tid etterpå på grunn av kontraktsbrudd.

I 2004, like før saken skulle opp i retten, inngikk de to sidene et forlik. En av betingelsene for forliket var at filmen skulle lages som opprinnelig planlagt. I 2005, etter å ha signert David Morrissey i den mannlige hovedrollen, startet produksjonen.

Rolleliste
----------

* Sharon Stone som Catherine Tramell.
* David Morrissey som Dr. Michael Glass.
* Charlotte Rampling som Dr. Milena Gardosh.
* David Thewlis som Roy Washburn.
* Flora Montgomery som Michelle Broadwin.
* Heathcote Williams som Dr. Jakob Gerst.
* Hugh Dancy som Adam Towers.
* Indira Varma som Denise Glass.
* Anne Caillon som Laney Ward.
* Iain Robertson som Peter Ristedes.
* Stan Collymore som Kevin Franks.
* Kata Dobó som Magda.
* Jan Chappell som Angela.

Referanser
----------

1. ↑  «Basic Instinct 2 (2006)». *Rotten Tomatoes* **(engelsk)**. Besøkt 20. desember 2019.
2. ↑  «Basic Instinct 2 (2006): At the Minimum a $70 Million Loss». *Bomb Report* **(engelsk)**. Besøkt 20. desember 2019.
3. ↑  «Basic Instinct 2 - IMDb». Besøkt 20. desember 2019.

Eksterne lenker
---------------

* *Artikkelen har ingen egenskaper for offisielle lenker i Wikidata*
* (en) *Basic Instinct 2* på Internet Movie Database Rediger på Wikidata

* (no) *Basic Instinct 2* hos Filmfront Rediger på Wikidata

* (sv) *Basic Instinct 2* i Svensk Filmdatabas Rediger på Wikidata

* (da) *Basic Instinct 2* i Danmark Nationale Filminstitut Rediger på Wikidata

* (en) *Basic Instinct 2* på AllMovie Rediger på Wikidata

* (fr) *Basic Instinct 2* på Allociné Rediger på Wikidata

* (nl) *Basic Instinct 2* på MovieMeter Rediger på Wikidata

* (en) *Basic Instinct 2* på American Film Institute Rediger på Wikidata

* (en) *Basic Instinct 2* på Rotten Tomatoes Rediger på Wikidata

* (en) *Basic Instinct 2* på Metacritic Rediger på Wikidata